Sierra Leone ສັ່ງໃຫ້ ປະຊາຊົນ ຢູ່ໃນເຮືອນ ເປັນເວລາ 3 ມື້ (ວີດີໂອ)
ທາງການ Sierra Leone ສັ່ງໃຫ້ປະຊາຊົນ ຢູ່ບ້ານເຮືອນ ເປັນເວລາ 3 ມື້ ເພື່ອຢຸດການລະບາດ ຂອງເຊື້ອ ອີໂບລາ.
ບັນດາເຈົ້າໜ້າທີ່ໃນ Sierra Leone ກຳລັງສັ່ງໃຫ້ປະຊາຊົນ ພາກັນຢູ່ໃນບ້ານໃນເຮືອນຂອງຕົນເປັນເວລາ 3 ມື້ໃນເດືອນ ນີ້ອັນເປັນພາກສ່ວນນຶ່ງຂອງຄວາມພະຍາຍາມເພື່ອຢຸດການ ລະບາດຂອງເຊື້ອໄວຣັສອີໂບລາຊຶ່ງໄດ້ສັງຫານຜູ້ຄົນໄປແລ້ວ ຫຼາຍກວ່າ 2 ພັນຄົນໃນອາຟຣິກາຕາເວັນຕົກ ໂຄສົກຂອງລັດຖະບານ ກ່າວໃນວັນເສົາວານນີ້ວ່າ ປະຊາຊົນ ຈະບໍ່ໄດ້ຮັບອະນຸຍາດໃຫ້ອອກຈາກບ້ານເຮືອນໄປ ຕັ້ງແຕ່ວັນ ທີ 18 ຫາ 21 ເດືອນກັນຍານີ້ ກຸ່ມຊ່ອຍເຫຼືອດ້ານມະນຸດສະທຳ ຄືກຸ່ມນາຍແພດບໍ່ມີພົມແດນໄດ້ຕຳໜິຕິຕຽນການເອົາມາດຕະການດັ່ງກ່າວ ໂດຍກ່າວວ່າມັນອາດສາມາດນຳພາໃຫ້ພວກປະຊາຊົນພະຍາ ຍາມປົກປິດການຕິດເຊື້ອໄວຣັສດັ່ງກ່າວນີ້ໄດ້ ບັນດານັກຊ່ຽວຊານໄດ້ກ່າວມາຊ້ຳແລ້ວ ຊ້ຳອີກວ່າ ການກັກບໍລິເວນຕ່າງໆ ແລະການອັດຊາຍແດນ ບໍ່ຊ່ອຍໃນການຄວບຄຸມ ການ ລະບາດຂອງເຊື້ອໄວຣັສອີໂບລາ ຊຶ່ງພວກຊ່ຽວຊານເຫຼົ່າສະເໜີແນະໃຫ້ໃຊ້ການກວດກາ ທາງການແພດຢ່າງໃກ້ຊິດ ແລະການປິ່ນປົວໃນທັນທີ ສຳລັບພວກຄົນທີ່ສົງໄສວ່າຕິດເຊື້ອດັ່ງກ່າວ ການກັກກັນຢູ່ເຂດນຶ່ງເມື່ອເດືອນແລ້ວນີ້ ໃນນະຄອນ Monrovia ຂອງໄລເບເຣຍ ໄດ້ພາໃຫ້ເກີດຄວາມວຸ້ນວາຍຂຶ້ນ ເຊື້ອໄວຣັສອີໂບລາ ໄດ້ລະບາດໄປໃນທົ່ວປະເທດ ໄລເບເຣຍ ກີນີ Sierra Leone ແລະໄນຈີເຣຍ ຕັ້ງແຕ່ເດືອນມີນາປີນີ້ເປັນຕົ້ນມາ ໃນວັນສຸກຜ່ານມານີ້ ທຳນຽບຂາວໄດ້ຮຽກຮ້ອງໃຫ້ລັດຖະສະພາສະ ຫະລັດ ຮັບຜ່ານເງິນຊ່ອຍເຫຼືອຕື່ມອີກ 58 ລ້ານດອນລາ ເພື່ອນຳໄປໃຊ້ຈ່າຍສຳຫລັບເລັ່ງລັດການຄົ້ນຄວ້າ ແລະການພັດທະນາຫາຢຸກຢາປົວພະຍາດອີໂບລາ ແລະຢາວັກຊິນປ້ອງກັນທີ່ເປັນໄປໄດ້ນັ້ນ